Paterna prepara un operatiu especial amb mesures extraordinàries anticovid per al Dia de Tots els Sants
21/10/2020

# Paterna prepara un operatiu especial amb mesures extraordinàries anticovid per al Dia de Tots els Sants

[![Paterna prepara un operativo especial con medidas extraordinarias anticovid para el Día de Todos los Santos ](/images/noticias/2020/10/6688/6688_lg.jpg)](/images/noticias/2020/10/6688/6688_lg.jpg)

21.10.2020

L'Ajuntament habilitarà un servei especial d'autobús gratuït per als dies 31 d'octubre i 1 de novembre

L'Ajuntament de Paterna està ultimant l'operatiu especial que ha preparat amb motiu del Dia de Tots els Sants el pròxim 1 de novembre amb l'objectiu de facilitar a tots els paterners i paterneres la visita al cementeri municipal en tan assenyalada data, i al seu torn, garantir el compliment de totes les mesures anti- COVID-19.  
  
Tal com ha explicat la regidora de Serveis i Neteja, Mercedes Navarro “el Dia de Tots els Sants es reforçarà el dispositiu de seguretat amb Policia Local i Protecció Civil en els accessos i hi haurà informadors en els voltants del cementeri que donaran a conéixer als visitants les normes sanitàries i de seguretat per a garantir que tots els paterners i paterneres que ho desitgen puguen accedir al cementeri amb les màximes garanties de protecció”.  
  
Entre aquestes mesures es troba la limitació de l'aforament, l'ús obligatori de màscara i gel hidroalcohòlic i l'accés en grups de 4 persones com a màxim.  
  
A més, les dues portes principals que donen accés al cementeri s'habilitaran una per a entrar i una altra per a eixir i hi haurà línies separadores marcades en el sòl perquè es mantinga la distància de seguretat.  
  
Així mateix, i tal com ja es fa en anys anteriors, l'Ajuntament habilitarà els dies 31 d'octubre i 1 de novembre un autobús gratuït per a facilitar el desplaçament dels veïns i veïnes fins al cementeri.  
  
També, des del 23 d'octubre i fins a l'1 de novembre, s'ampliarà l'horari d'obertura del Cementeri de Paterna, que estarà obert des de les 8 del matí i fins a les 18.30 hores.  
  
Finalment, el consistori ha previst el reforç dels serveis de neteja i desinfecció, que estaran treballant durant tota la jornada per a mantindre el recinte en condicions òptimes.